หนูเป็นโรคซึมเศร้าค่ะ ช่วงนี้มีเรื่องกระทบใจหนูเยอะมากเลยค่ะ ทำให้สภาพจิตใจตอนนี้แย่มาก แทบไม่ไหวเลย เมื่อกี้พอโดนกระทบจิตใจอีกครั้งเกิดอาการหายใจไม่ค่อยออก รู้สึกเหมือนกลัวอะไรบางอย่างจนต้องกอดตัวเอง เอามือปิดหูปิดหน้า ตอนนั้นตัวสั่นด้วยค่ะ สายตามองไปรอบๆ หนูเลยบอกตัวเองว่าไม่เป็นไรไม่มีใครมาทำอะไรเรา จนต้องเอามือมาจิกที่ผมตัวเองแน่นเลยค่ะ ปากก็พึมพำอยู่แบบนั้น หนูไม่รู้ว่าอาการแบบนี้มันคืออะไร แต่มันน่ากลัวมากเลยเหมือนหนูควบคุมตัวเองไม่ได้ หนูควรทำยังไงดีคะหรือเสี่ยงเป็นโรคแทรกซ้อนอะไรไหมคะ
สวัสดีค่ะ ผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ความรู้สึกนึกคิดความจำความสัมพันธ์กับคนรอบข้างเปลี่ยนไปและอาการแสดงทางร่างกายต่างๆโดยอาการอาจเปลี่ยนแปลงอย่างรวดเร็วเป็นสัปดาห์หรือค่อยเป็นค่อยไปเป็นก็ได้-อาการทางอารมณ์เช่นเศร้าหดหู่อ่อนไหวบางคนอาจมีความรู้สึกไม่แจ่มใสเบื่อหน่ายบางคนมีอาการหงุดหงิดฉุนเฉียวได้-ความรู้สึกนึกคิดเช่นมองอะไรแย่หมดท้อแท้หมดหวังรู้สึกไร้ค่าไร้ความสามารถบางคนอาจมีอารมณ์ชั่ววูบอยากทำร้ายตนเอง-สมาธิความจำแย่ลง-ความสัมพันธ์กับคนรอบข้างเปลี่ยนไปอาจจะเก็บตัวไม่ค่อยพูดทำงานแย่ลง-อาการแสดงทางร่างกายเช่นอ่อนเพลียไม่มีแรงนอบหลับๆตื่นๆไม่เจริญอาหารน้ำหนักลดท้องผูกท้องอืดปวดหัวปวดตามตัว*คนไข้หากมีอาการมากขึ้นอาจมีอาการหลงผิดประสาทหลอนหูแว่วได้ค่ะดังนั้นแนะนำควรเล่าถึอาการและอารมณ์ที่เป็นอยู่ให้คนใกล้ชิดฟังเพื่อผ่อนคลายอารมณ์นะคะ และควรไปพบจิตแพทย์เพื่อตรวจและรับการรักษาอย่างเหมาะสมนะคะ